== Konfliktens forløb ==
Den umiddelbare optakt til urolighederne var konstateringen af, at Bolivias naturgasreserver var langt større end hidtil anslået. I begyndelsen af 2002 foreslog daværende præsident [[Jorge Quiroga]], at der blev bygget en rørledning gennem nabolandet [[Chile]] til havnen i [[Mejillones]], den mest direkte vej til [[Stillehavet]]. Der var dog en betydelig folkelig modstand mod denne løsning grundet Bolivias historiske tab af sin kyststrækning til netop Chile under [[Salpeterkrigen|Stillehavskrigen]] (1879–1884). I stedet blev en langt dyrere løsning med en rørledning gennem [[Peru]] drøftet. Spørgsmålet var politisk betændt, og præsident Quiroga traf ikke en endelig beslutning før end præsidentembedet blev overtaget af efterfølgeren [[Gonzalo Sánchez de Lozada]].
Psykologi Samfund Historie Kemi Kultur Videnskab Humaniora Teknologi Mellemmenneskelige_forhold